| *Armeria pubigera* |
| --- |
| Flores de |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Orde: | Caryophyllales |
| Familia: | Plumbaginaceae |
| Xénero: | *Armeria* |
| Especie: | *Armeria pubigera* |

 |
| Nome binomial |
| ***Armeria pubigera***(Boiss.) |

***Armeria pubigera*** é unha planta herbácea de folla perenne pertencente á familia *Plumbaginaceae*. É un endemismo, fóra de risco de extinción, que se atopa nos rochedos graníticos, e ás veces nalgúns dos areais, do litoral atlántico galego e de Viana do Castelo. É unha especie adaptada a eventos de rachas fortes de vento e ás augas salinas.

É unha especie similar e fácil de confundir coa *Armeria maritima*, a herba de namorar. Identificáronse na Costa da Morte hibridacións desta especie con *A. beirana*, resultando en *Armeria* x *carnotana* Blanco-Dios, nothosp. nov.

Descrición
----------

É unha especie perenne cun cepo leñoso e con pouca ramificación, con talos floridos e de tipo herbáceo ou subarbustivo. As súas follas distribúense facendo unha roseta basal densa. Estas son planas e longas e lineais, de 0,3 a 0,8 cm de longas e de ata 0,2 cm de anchas, cuns ápices obtusos. Os nervios dos talos, que son de 1 a 3, son algo glabros e pouco ciliados. Os talos que frolan érguense dereitos ou algo tumbados e chegan dos 5 ata os 25 cm. Na súa parte superior teñen unha vaíña tubular que os cobre en parte.

As flores saen en grupos de 2 a 5 flores e son sésiles. Teñen unha bráctea de cor verde e glabras de maior tamaño e cunhas manchas. A corola é de cinco pétalos soldados á base e ten un ton rosado.

A súa reprodución adoita ir de marzo a setembro.

Nome común
----------

Para *Armeria pubigera* pódense empregar os nomes vernáculos de *caravel mariño*, *herba empreñadoira* ou *cravo mariño*, e segundo algunhas fonte tamén *herba namoreira* ou *namoradeira*.

Sinonimia
---------

* *Armeria langeana*
* *Armeria parvula*
* *Armeria portensis*
* *Armeria pubigera* subsp. *depilata*
* *Statice pubigera*

Distribución
------------

É un endemismo do litoral do noroeste peninsular ibérico, da costa atlántica.

Hábitat
-------

Nos rochedos preto do Faro de Corrubedo.
Medra en particular en áreas de rochedos do litoral, como nos cantís, e, ás veces en areais, entre os 0 metros e 50 da liña da costa. Esta especie soporta as condicións de fortes rachas de ventos e augas e solos salgados. En concreto adóitase atopar en sistemas dunares ou entre xunqueiras e en marismas. Está adapta a condicións de alta exposición á luz, inda que é quen de medrar en zonas con sombra. Está nunha área con invernos moderados e alta humidade, e en solos con pouco nitróxeno e lixeiramente ácidos.

Notas
-----

1. 1 2 3 4 5 6  Flora Vascular (eds.). "Armeria%20pubigera". Consultado o 5/11/2018.
2. 1 2 3 4 5 6 7 8 9 10 11 12 13  Asturnatura (eds.). "Armeria pubigera (Desf.) Boiss. in DC.". Consultado o 5/11/2018.
3. ↑  Jardim Botânico, UTAD (eds.). "Flora Digital de Portugal: Espécie Armeria pubigera". Consultado o 5/11/2018.
4. 1 2  Ministerio para la Transición Ecológica, Goberno de España (eds.). "Parque Nacional de las Islas Atlánticas de Galicia: Armeria (Armeria pubigera)". Consultado o 5/11/2018.
5. ↑  European Environment Agency - European Union (eds.). "Armeria pubigera (Desf.) Boiss.". Consultado o 5/11/2018.
6. 1 2  Blanco-Diós, Jaime B. (2012). "Armeria X Carnotana (PLUMBAGINACEAE) nothosp. nov. para el noroeste ibérico" (PDF). *Acta Botanica Malacitana* (37): 171–172.
7. ↑  Jong, Y. et al. (2018). Pan-European Species directories Infrastructure (PESI), ed. "*Armeria pubigera* (Desf.) Boiss.". Consultado o 5/11/2018.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Armeria pubigera*** |

|  |  |
| --- | --- |
|  | Wikispecies posúe unha páxina sobre:  ***Armeria pubigera*** |

### Outros artigos

* *Armeria* (xénero)

|  |  |
| --- | --- |
| Identificadores taxonómicos | 
* EOL: 5488257
* EPPO: ARVPB
* EUNIS: 178655
* GBIF: 4090110
* iNaturalist: 906543
* IPNI: 686390-1
* ITIS: 896892
* NCBI: 71844
* PlantList: kew-2652695
* POWO: ID
* Tela Botanica: 126694
* Tropicos: 50070969
* PLANTS: ARPU22

 |